CELEX: 32022R0064
Language: et
Date: 2022-01-17 00:00:00
Title: Komisjoni rakendusmäärus (EL) 2022/64, 17. jaanuar 2022, millega muudetakse rakendusmäärusi (EL) 2020/761 ja (EL) 2020/1988 mõnede tariifikvootide haldamise süsteemi osas ja teatavate tariifikvootide alusel imporditavate koguste osas

18.1.2022   
               
               
                  ET
               
               
                  Euroopa Liidu Teataja
               
               
                  L 11/6
               
            
         KOMISJONI RAKENDUSMÄÄRUS (EL) 2022/64,
         17. jaanuar 2022,
         millega muudetakse rakendusmäärusi (EL) 2020/761 ja (EL) 2020/1988 mõnede tariifikvootide haldamise süsteemi osas ja teatavate tariifikvootide alusel imporditavate koguste osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 187 ja artikli 223 lõiget 3,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (2) eriti selle artikli 66 lõiget 4,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 510/2014, millega nähakse ette põllumajandustoodete töötlemisel saadud teatavate toodetega kauplemise kord ning tunnistatakse kehtetuks nõukogu määrused (EÜ) nr 1216/2009 ja (EÜ) nr 614/2009, (3) eriti selle artikli 9 esimese lõigu punkte a–d ning artikli 16 lõiget 1,
         ning arvestades järgmist:
         
                     (1)
                  
                  
                     Komisjoni rakendusmääruses (EL) 2020/761 (4) sätestatakse impordi- ja eksporditariifikvootide haldamise eeskirjad impordi- ja ekspordilitsentside süsteemi alusel hallatavate põllumajandustoodete puhul ning nähakse ette erieeskirjad.
                  
               
                     (2)
                  
                  
                     Komisjoni rakendusmääruses (EL) 2020/1988 (5) on sätestatud imporditariifikvootide haldamise eeskirjad, mille kohaselt tariifikvoote hallatakse tollideklaratsioonide aktsepteerimise kuupäevade kronoloogilise järjekorra alusel (taotluste saabumise järjekorras teenindamise põhimõte).
                  
               
                     (3)
                  
                  
                     Euroopa Liidu ja Austraalia Liidu vahelise 1994. aasta üldise tolli- ja kaubanduskokkuleppe (GATT) XXVIII artikli alusel sõlmitud kirjavahetuse vormis lepinguga, mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu ning mis on sõlmitud nõukogu otsusega (EL) 2021/2234, (6) muudetakse teatavaid tariifikvoote Austraaliast imporditavate tootekoguste osas.
                  
               
                     (4)
                  
                  
                     Euroopa Liidu ja Indoneesia Vabariigi vahelise 1994. aasta üldise tolli- ja kaubanduskokkuleppe (GATT) XXVIII artikli alusel sõlmitud kirjavahetuse vormis lepinguga, mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu ning mis on sõlmitud nõukogu otsusega (EL) 2021/1197, (7) muudetakse teatavaid tariifikvoote Indoneesiast imporditavate tootekoguste osas.
                  
               
                     (5)
                  
                  
                     Nimetatud lepingutega tehtud muudatused peaksid kajastuma rakendusmääruste (EL) 2020/761 ja (EL) 2020/1988 lisades.
                  
               
                     (6)
                  
                  
                     Läbipaistvuse tagamiseks peaksid liikmesriigid lisaks rakendusmääruse (EL) 2020/761 artikli 16 lõikes 8 juba osutatud kogustele teatama komisjonile järjekorranumbriga 09.4003 tähistatud tariifikvoodi impordilitsentsidega hõlmatud kogused.
                  
               
                     (7)
                  
                  
                     Euroopa Liidu ja Austraalia vahelise kirjavahetuse vormis lepinguga kaotatakse järjekorranumbriga 09.4129 tariifikvoodi jaotamine alaperioodideks. Seda muudatust tuleks kajastada rakendusmääruse (EL) 2020/761 artiklis 27.
                  
               
                     (8)
                  
                  
                     Järjekorranumbriga 09.4002 tariifikvoodi kehtivusperiood algab 1. juulil. Rakendusmääruse (EL) 2020/761 artikli 43 lõikes 9 on asjakohane selgitada, et enne tariifikvoodi kehtivusperioodi algust välja antud impordilitsentsid kehtivad kolm kuud alates 1. juulist.
                  
               
                     (9)
                  
                  
                     Rakendusmääruse (EL) 2020/761 artikli 72 lõikes 6 on sätestatud, et kogust väljendatakse täisühikutes, ümardatuna ülespoole. Selleks et tagada kooskõla ümardamiseeskirjadega, mis on sätestatud komisjoni delegeeritud määruse (EL) 2015/2446 (8) D lisa II jaotise 6. rühmas (kauba identifitseerimine) ja komisjoni rakendusmääruse (EL) 2016/1239 (9) artikli 8 lõike 2 punktis a, tuleks kolmandate riikide poolt teatavate tariifikvootide haldamiseks välja antud autentsussertifikaatides ja IMA 1 (inward monitoring arrangement) sertifikaatides märkida kogus, mille puhul neid kasutatakse, ümardatuna kilogrammideni.
                  
               
                     (10)
                  
                  
                     Euroopa Liidu ja Argentina Vabariigi vahelise 1994. aasta üldise tolli- ja kaubanduskokkuleppe (GATT) XXVIII artikli alusel sõlmitud kirjavahetuse vormis lepinguga, mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu ning mis on sõlmitud nõukogu otsusega (EL) 2021/1213, (10) suurendati järjekorranumbriga 09.4168 tähistatud tariifikvoodi saadaolevat kogust kõigist riikidest, välja arvatud Ühendkuningriigist pärit riisi puhul. Selle lepinguga loodi ka kaks uut tariifikvooti järjekorranumbritega 9.4289 ja 09.4290 Argentinast pärit kodulindude jaoks. Komisjoni rakendusmäärusega (EL) 2021/1401 (11) tehti vastavad muudatused rakendusmääruses (EL) 2020/761, sealhulgas kõnealuse määruse III lisas esitatud tariifikvoodi 09.4168 tabelis ning kõnealuse määruse XII lisas järjekorranumbritega 09.4213 ja 09.4412 tähistatud tariifikvootide tabelites, kui Argentina on nende riikide hulgas, kust tooted ei tooda. Kõnealuse muutmisaktiga jäeti siiski kohandamata järjekorranumbriga 09.4168 tariifikvoodi uue koguse jaotus alaperioodide vahel ning jäeti lisamata viide Argentinale järjekorranumbritega 09.4213 ja 09.4412 tähistatud tariifikvoote käsitlevate tabelite reale „Litsentsitaotlusele ja litsentsile tehtavad erikanded“.
                  
               
                     (11)
                  
                  
                     Rakendusmääruse (EL) 2020/761 artikli 47 lõikes 3 on külmutatud liha temperatuur määratletud viitega liidu tolliterritooriumile sisenemisele, kuid rakendusmääruses (EL) 2020/1988 viidatakse liidus vabasse ringlusse lubamisele. Järjepidevuse tagamiseks ja väärtõlgendamise riski vältimiseks tuleks rakendusmääruse (EL) 2020/1988 artikli 20 lõike 1 ja artikli 24 lõike 1 sõnastus viia kooskõlla rakendusmääruse (EL) 2020/761 artikli 47 lõike 3 sõnastusega.
                  
               
                     (12)
                  
                  
                     Seepärast tuleks rakendusmäärusi (EL) 2020/761 ja (EL) 2020/1988 vastavalt muuta.
                  
               
                     (13)
                  
                  
                     Rakendusmääruse (EL) 2020/761 muudatusi tuleks kohaldada tariifikvootide kehtivusperioodide suhtes, mis algavad pärast käesoleva määruse jõustumist. Järjekorranumbritega 09.4129, 09.4521, 09.4522, 09.4213 ja 09.4412 tähistatud tariifikvootide muudatusi tuleks siiski kohaldada alates esimesest litsentsi taotlemise perioodist pärast käesoleva määruse jõustumist.
                  
               
                     (14)
                  
                  
                     Rakendusmääruse (EL) 2020/1988 artikli 20 lõike 1 ja artikli 24 lõike 1 muudatusi tuleks kohaldada alates tariifikvootide kehtivusperioodidest, mis algavad pärast käesoleva määruse jõustumist. Järjekorranumbritega 09.0126, 09.2105, 09.2106 ja 09.2012 tähistatud tariifikvoote käsitlevat muudatust tuleks kohaldada alates jooksvate tariifikvootide kehtivusperioodide algusest.
                  
               
                     (15)
                  
                  
                     On vaja kehtestada teatavad üleminekusätted, et kohandada pooleliolevaid tariifikvoodi kehtivusperioode vastavalt saadaolevatele kogustele pärast käesoleva määrusega tehtud muudatusi. Eelkõige tuleks järjekorranumbritega 09.0126, 09.2105, 09.2106 ja 09.2012 tähistatud tariifikvootide puhul maksta ettevõtja taotluse korral hüvitisi neile ettevõtjatele, kes importisid kaubad kvoodiväliselt enne käesoleva määruse jõustumist.
                  
               
                     (16)
                  
                  
                     Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2020/761 muudatused
            Rakendusmäärust (EL) 2020/761 muudetakse järgmiselt.
            
                        1)
                     
                     
                        Artikli 16 lõige 8 asendatakse järgmisega:
                        
                           „8.   Käesolevas määruses osutatud ning järjekorranumbritega 09.4450, 09.4451, 09.4452, 09.4453, 09.4454, 09.4002, 09.4003, 09.4455, 09.4001 ja 09.4004 tähistatud veise- ja vasikaliha tariifikvootidega seoses komisjonile edastatud teabe puhul väljendatakse kogused toote massina kilogrammides päritoluriigi ja käesoleva määruse XV lisa B osas toodud tootekategooria kohta. Järjekorranumbriga 09.4003 tähistatud tariifikvoodi puhul ei ole vaja päritoluriigist teatada.“
                        
                     
                  
                        2)
                     
                     
                        Artiklit 27 muudetakse järgmiselt:
                        
                                    a)
                                 
                                 
                                    kolmandas lõigus jäetakse välja järjekorranumber „09.4129“;
                                 
                              
                                    b)
                                 
                                 
                                    neljandas lõigus jäetakse välja järjekorranumber „09.4129“;
                                 
                              
                                    c)
                                 
                                 
                                    viies lõik asendatakse järgmisega:
                                    „Järjekorranumbritega 09.4127, 09.4128 ja 09.4130 tähistatud tariifikvootide alla kuuluvad kogused, mis on jäänud kasutamata või mida ei ole jaotatud eelmistel alaperioodidel, kantakse üle järjekorranumbriga 09.4138 tähistatud tariifikvooti alates iga aasta 1. oktoobrist. See kehtib ka järjekorranumbriga 09.4129 tähistatud tariifikvoodi alla kuuluvate koguste suhtes, mida ei ole eraldatud enne 1. septembrit või mida ei ole kasutatud enne 1. oktoobrit.“
                                 
                              
                  
                        3)
                     
                     
                        Artikli 43 lõige 9 asendatakse järgmisega:
                        
                           „9.   Järjekorranumbriga 09.4002 tähistatud tariifikvoodi jaoks välja antud impordilitsentsid kehtivad kolm kuud alates nende väljaandmise kuupäevast. Enne tariifikvoodi kehtivusperioodi algust välja antud litsentsid kehtivad kolm kuud alates 1. juulist.“
                        
                     
                  
                        4)
                     
                     
                        Artikli 72 lõige 6 asendatakse järgmisega:
                        
                           „6.   Litsentse väljaandev asutus märgib autentsussertifikaadile või IMA 1 sertifikaadile ja nende koopiale litsentsi väljaandmisnumbri ja koguse, mille puhul dokumenti kasutati. Kogust väljendatakse täisühikutena, ümardatuna lähima kilogrammini vastavalt rakendusmääruse (EL) 2016/1239 artikli 8 lõike 2 punktis a sätestatud eeskirjadele. Autentsussertifikaat või IMA 1 jääb litsentse väljaandvale asutusele. Koopia tagastatakse taotlejale, et seda saaks kasutada tolliprotseduuride jaoks, kui see on ette nähtud käesoleva määruse III jaotises.“
                        
                     
                  
                        5)
                     
                     
                        III, IV, VIII, IX ja XII lisa muudetakse vastavalt käesoleva määruse I lisale.
                     
                  
         
            Artikkel 2
            Rakendusmääruse (EL) 2020/1988 muudatused
            Rakendusmäärust (EL) 2020/1988 muudetakse järgmiselt.
            
                        1)
                     
                     
                        Artikli 20 lõige 1 asendatakse järgmisega:
                        
                           „1.   Käesoleva määruse kohaldamisel tähendab „külmutatud õhuke vaheliha“ järjekorranumbritega 09.0142 ja 09.0143 tähistatud tariifikvootide puhul õhukest vaheliha, mis on külmutatud ja mille sisetemperatuur liidu tolliterritooriumile sisenemisel on –12 °C või madalam.“
                        
                     
                  
                        2)
                     
                     
                        Artikli 24 lõike 1 punkt a asendatakse järgmisega:
                        
                                    „a)
                                 
                                 
                                    „külmutatud liha“ – liha, mille sisetemperatuur liidu tolliterritooriumile sisenemisel on –12 °C või madalam;“.
                                 
                              
                  
                        3)
                     
                     
                        I lisa muudetakse vastavalt käesoleva määruse II lisale.
                     
                  
         
            Artikkel 3
            Üleminekusätted
            
               1.   Kui konkreetse tariifikvoodi kehtivusperiood on käesoleva määruse jõustumise päeval juba alanud, tehakse pärast käesoleva määruse jõustumist esitatud taotluste puhul kättesaadavaks uue koguse ja juba eraldatud koguste vahe, kui käesoleva määruse artiklis 4 või rakendusmääruse (EL) 2020/761 II–XII lisas ei ole sätestatud teisiti.
            
            
               2.   Rakendusmääruse (EL) 2020/1988 kohaldamisel on käesoleva määruse jõustumise päeval poolelioleva tariifikvoodi kehtivusaja lõpuni saadaolev kogus uue koguse ja enne käesoleva määruse jõustumist juba eraldatud koguste vahe.
               Kui järjekorranumbritega 09.2105, 09.2106 ja 09.2012 tähistatud tariifikvootide puhul on varem saadaolev kogus käesoleva määruse jõustumise päeval ammendatud, eraldatakse ettevõtjatele uue ja eelmise koguse vahe vastavalt vabasse ringlusse lubamise tollideklaratsiooni aktsepteerimise kuupäeva kronoloogilisele järjekorrale. Ettevõtjatele, kes enne käesoleva määruse jõustumist importisid oma kaupu kvoodiväliselt, hüvitatakse nende taotluse korral juba tasutud tollimaksu vahe ulatuses, mida tariifikvoodi järelejäänud osa võimaldab.
               Järjekorranumbriga 09.0126 tähistatud tariifikvoodi puhul, mille kohta enne käesoleva määruse jõustumist kogust ei olnud, makstakse ettevõtjatele nende taotluse korral hüvitist juba tasutud tollimaksu vahe ulatuses, mida tariifikvoodi järelejäänud osa võimaldab.
            
         
         
            Artikkel 4
            Jõustumine ja kohaldamine
            Käesolev määrus jõustub seitsmendal päeval pärast selle avaldamist Euroopa Liidu Teatajas.
            Artiklit 1 kohaldatakse asjaomaste tariifikvootide suhtes alates esimesest tariifikvoodi kehtivusperioodist pärast käesoleva määruse jõustumist. Artikli 1 punkti 2 ning I lisa punkte 1 ja 4 ning punkti 5 alapunkti b kohaldatakse siiski alates esimesest litsentsi taotlemise perioodist pärast käesoleva määruse jõustumist.
            Artikli 2 punkte 1 ja 2 kohaldatakse alates tariifikvootide kehtivusperioodidest, mis algavad pärast käesoleva määruse jõustumist. Artikli 2 punkti 3 kohaldatakse alates jooksvate tariifikvoodi kehtivusperioodide algusest.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. jaanuar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 347, 20.12.2013, lk 671.
         
            (2)  ELT L 347, 20.12.2013, lk 549.
         
            (3)  ELT L 150, 20.5.2014, lk 1.
         
            (4)  Komisjoni 17. detsembri 2019. aasta rakendusmäärus (EL) 2020/761, millega kehtestatakse Euroopa Parlamendi ja nõukogu määruste (EL) nr 1306/2013, (EL) nr 1308/2013 ja (EL) nr 510/2014 rakenduseeskirjad seoses tariifikvootide litsentside abil haldamise süsteemiga (ELT L 185, 12.6.2020, lk 24).
         
            (5)  Komisjoni 11. novembri 2020. aasta rakendusmäärus (EL) 2020/1988, millega kehtestatakse Euroopa Parlamendi ja nõukogu määruste (EL) nr 1308/2013 ja (EL) nr 510/2014 rakenduseeskirjad imporditariifikvootide haldamiseks lähtuvalt taotluste saabumise järjekorras teenindamise põhimõttest (ELT L 422, 14.12.2020, lk 4).
         
            (6)  Nõukogu 29. novembri 2021. aasta otsus (EL) 2021/2234 Euroopa Liidu ja Austraalia vahelise üldise tolli- ja kaubanduskokkuleppe (GATT) 1994 XXVIII artikli alusel sõlmitud kirjavahetuse vormis lepingu (mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu) liidu nimel sõlmimise kohta (ELT L 452, 16.12.2021, lk 1).
         
            (7)  Nõukogu 13. juuli 2021. aasta otsus (EL) 2021/1197 Euroopa Liidu ja Indoneesia Vabariigi vahelise 1994. aasta üldise tolli- ja kaubanduskokkuleppe (GATT) XXVIII artikli alusel sõlmitud kirjavahetuse vormis lepingu (mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu) liidu nimel sõlmimise kohta (ELT L 260, 21.7.2021, lk 1).
         
            (8)  Komisjoni 28. juuli 2015. aasta delegeeritud määrus (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid käsitlevate üksikasjalike eeskirjadega (ELT L 343, 29.12.2015, lk 1).
         
            (9)  Komisjoni 18. mai 2016. aasta rakendusmäärus (EL) 2016/1239, milles sätestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses impordi- ja ekspordilitsentside süsteemiga (ELT L 206, 30.7.2016, lk 44).
         
            (10)  Nõukogu 13. juuli 2021. aasta otsus (EL) 2021/1213 Euroopa Liidu ja Argentina Vabariigi vahelise 1994. aasta üldise tolli- ja kaubanduskokkuleppe (GATT) XXVIII artikli alusel sõlmitud kirjavahetuse vormis lepingu (mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu) liidu nimel sõlmimise kohta (ELT L 264, 26.7.2021, lk 1).
         
            (11)  Komisjoni 25. augusti 2021. aasta rakendusmäärus (EL) 2021/1401, millega muudetakse rakendusmäärusi (EL) 2020/761 ja (EL) 2020/1988 teatavate tariifikvootide alusel imporditavate koguste osas (ELT L 302, 26.8.2021, lk 1).
      
      
         
            I LISA
            Rakendusmääruse (EL) 2020/761 III, IV, VIII, IX ja XII lisa muudetakse järgmiselt:
            
                        1)
                     
                     
                        III lisa muudetakse järgmiselt:
                        
                                    a)
                                 
                                 
                                    järjekorranumbriga 09.4129 tariifikvooti käsitlevat tabelit muudetakse järgmiselt:
                                    
                                                i)
                                             
                                             
                                                rida „Tariifikvoodi alaperioodid“ asendatakse järgmisega:
                                                
                                                            „Tariifikvoodi alaperioodid
                                                            
                                                         
                                                         
                                                            1. jaanuar – 30. september“
                                                         
                                                      
                                          
                                                ii)
                                             
                                             
                                                rida „Kogus kilogrammides“ asendatakse järgmisega:
                                                
                                                            „Kogus kilogrammides
                                                            
                                                         
                                                         
                                                            240 000  kg“
                                                         
                                                      
                                          
                              
                                    b)
                                 
                                 
                                    järjekorranumbriga 09.4168 tariifikvooti käsitlevas tabelis asendatakse rida „Kogus kilogrammides“ järgmisega:
                                    
                                                „Kogus kilogrammides
                                                
                                             
                                             
                                                28 360 000  kg, mis on jagatud järgmiselt:
                                                28 360 000  kg alaperioodiks 1. septembrist kuni 30. septembrini
                                                Varasemalt alaperioodilt alaperioodiks 1. oktoobrist kuni 31. detsembrini ülekantud kogus“
                                             
                                          
                              
                  
                        2)
                     
                     
                        IV lisas asendatakse järjekorranumbriga 09.4317 tariifikvooti käsitlevas tabelis reas „Kogus kilogrammides“ kogus „4 961 000 kg“ kogusega „9 925 000 kg“;
                     
                  
                        3)
                     
                     
                        VIII lisas asendatakse järjekorranumbriga 09.4451 tariifikvooti käsitlevas tabelis reas „Kogus kilogrammides“ kogus „2 481 000 kg“ kogusega „3 389 000 kg“;
                     
                  
                        4)
                     
                     
                        IX lisa muudetakse järgmiselt:
                        
                                    a)
                                 
                                 
                                    järjekorranumbriga 09.4521 tariifikvooti käsitlevas tabelis asendatakse reas „Kogus kilogrammides“ kogus „3 711 000 kg“ kogusega „1 113 000 kg;
                                 
                              
                                    b)
                                 
                                 
                                    järjekorranumbriga 09.4522 tariifikvooti käsitlevas tabelis asendatakse reas „Kogus kilogrammides“ kogus „500 000 kg“ kogusega „150 000 kg“;
                                 
                              
                  
                        5)
                     
                     
                        XII lisa muudetakse järgmiselt:
                        
                                    a)
                                 
                                 
                                    järjekorranumbriga 09.4213 tariifikvooti käsitlevas tabelis asendatakse rida „Litsentsitaotlusele ja litsentsile tehtavad erikanded“ järgmisega:
                                    
                                                „Litsentsitaotlusele ja litsentsile tehtavad erikanded
                                                
                                             
                                             
                                                Litsentside lahtrisse 24 märgitakse „Ei kehti Brasiiliast, Taist, Argentinast ja Ühendkuningriigist pärit toodete kohta““
                                             
                                          
                              
                                    b)
                                 
                                 
                                    järjekorranumbriga 09.4412 tariifikvooti käsitlevas tabelis asendatakse rida „Litsentsitaotlusele ja litsentsile tehtavad erikanded“ järgmisega:
                                    
                                                „Litsentsitaotlusele ja litsentsile tehtavad erikanded
                                                
                                             
                                             
                                                Litsentside lahtrisse 24 märgitakse „Ei kehti Brasiiliast, Taist, Argentinast ja Ühendkuningriigist pärit toodete kohta““
                                             
                                          
                              
                  
      
      
         
            II LISA
            Rakendusmääruse (EL) 2020/1988 I lisa muudetakse järgmiselt.
            
                        1)
                     
                     
                        Jaotises pealkirjaga „Teraviljasektori tariifikvoodid“ lisatakse järjekorranumbriga 09.0125 tariifikvooti käsitleva tabeli järele järjekorranumbriga 09.0126 tariifikvooti käsitlev tabel:
                        
                                    „Jrk-number
                                    
                                 
                                 
                                    
                                       09.0126
                                    
                                 
                              
                                    
                                       Konkreetne õiguslik alus
                                    
                                 
                                 
                                    Euroopa Liidu ja Indoneesia Vabariigi vaheline 1994. aasta üldise tolli- ja kaubanduskokkuleppe (GATT) XXVIII artikli alusel sõlmitud kirjavahetuse vormis leping, mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu ning mis on sõlmitud nõukogu otsusega (EL) 2021/1197 ((*)). ((**))
                                    
                                 
                              
                                    
                                       Tootekirjeldus ja CN-koodid
                                    
                                 
                                 
                                    Maniokk, jamss (Dioscorea spp.), taro (Colocasia spp.), kollavõhk (Xanthosoma spp.), maranta, saalep jms suure tärklisesisaldusega juured ja mugulad
                                    ex 0714 10 00  (vt TARICi koodid), nagu on määratletud käesoleva määruse artiklis 7
                                    0714 30 00 
                                    0714 40 00 
                                    0714 50 00 
                                    0714 90 20 
                                 
                              
                                    
                                       TARICi koodid
                                    
                                 
                                 
                                    0714100010 
                                    0714100099 
                                 
                              
                                    
                                       Päritolu
                                    
                                 
                                 
                                    Indoneesia
                                 
                              
                                    
                                       Kogus
                                    
                                 
                                 
                                    165 000 000  kg (netomass)
                                 
                              
                                    
                                       Tariifikvoodi periood
                                    
                                 
                                 
                                    1. jaanuar – 31. detsember
                                 
                              
                                    
                                       Tariifikvoodi alaperioodid
                                    
                                 
                                 
                                    Ei kohaldata
                                 
                              
                                    
                                       Päritolutõend
                                    
                                 
                                 
                                    Pädevate asutuste poolt määruse (EL) 2015/2447 artikli 57 kohaselt väljaantud päritolusertifikaat
                                 
                              
                                    
                                       Kvoodijärgne tollimaks
                                    
                                 
                                 
                                    6 % väärtuseline tollimaks
                                 
                              
                                    
                                       Delegeeritud määruse (EL) 2020/1987 artikli 2 kohaselt esitatav tagatis
                                    
                                 
                                 
                                    Ei kohaldata
                                 
                              
                                    
                                       Eritingimused
                                    
                                 
                                 
                                    Ei kohaldata
                                 
                              
                  
                        2)
                     
                     
                        Jaotises pealkirjaga „Lamba- ja kitselihasektori tariifikvoodid“ asendatakse järjekorranumbritega 09.2105, 09.2106 ja 09.2012 tariifikvoote käsitlevates tabelites reas „Kogus“ kogus „3 837 000 kg“ kogusega „5 851 000 kg“.
                     
                  
               ((*))  ELT L 260, 21.7.2021, lk 3.
            
               ((**))  Nõukogu 13. juuli 2021. aasta otsus (EL) 2021/1197 Euroopa Liidu ja Indoneesia Vabariigi vahelise 1994. aasta üldise tolli- ja kaubanduskokkuleppe (GATT) XXVIII artikli alusel sõlmitud kirjavahetuse vormis lepingu (mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu) liidu nimel sõlmimise kohta (ELT L 260, 21.7.2021, lk 1).“